《赠何都护》
清代·梁朝钟

海上有豪杰，居然为世英。高足蹈一世，乡里尤相惊。

人谓其胸中，具有九有兵。瞋目为语难，泉奔九河声。

吮子收士心，争吏门成城。三度入长安，飘然万里行。

石梁与酆邺，海内引足横。犹然伏鹄卵，柝羽弗建旌。

丈夫未遇时，负气真难平。辟若天下马，弭辙谁可形。

未遇九方皋，沙丘且嘶鸣。出处胡可思，醉歌尔且赓。

梅花落残雪，春至枝枝荣。

作者简介：梁朝钟（1620-1646）字未央，广东番禹人，喜欢佛学，著有佛学书《辅法录》。隆武二年，授翰林院检讨，复迁国子监司业。清兵攻陷广州，跳水殉国，被救起，送往清兵处。清兵头目令其剃发，不从被杀，永历朝追赠礼部尚书，谥文贞。著作有《日记录》、《辅法录》、《喻园录》等。